
TRUMPAS PAGRINDIMAS
ES jau seniai pirmauja pasaulyje tvarumo ir įmonių išsamaus patikrinimo srityje ir yra įsipareigojusi didinti tiek aplinkosauginio, tiek socialinio tvarumo konvergenciją Sąjungoje ir visame pasaulyje. Informacijos apie tvarumą teikimo ir įmonių išsamaus patikrinimo srityje tai matyti iš direktyvų 2006/43/EB, 2013/34/ES, (ES) 2022/2464 ir (ES) 2024/1760, kuriomis sukurta patikima įmonių informacijos apie tvarumą teikimo ir išsamaus patikrinimo platforma. Šių direktyvų rinkiniu, be kita ko, užtikrinta, kad būtų prieinami su tvarumu susiję duomenys ir informacija apie riziką, gyvybiškai svarbūs tiek investuotojams, tiek NVO, vertinantiems piktnaudžiavimo atvejus, veiktų mechanizmai, kuriais įmonės galėtų pagerinti išsamaus patikrinimo procesus ir visų savo vertės grandinių tvarumą, taip pat būtų daugiau galimybių kreiptis į teismą tiems, kurie vertės grandinėje patiria žalą. 
Dėl dabartinio Komisijos pasiūlymo kyla pavojus, kad bus atsisakyta pagrindinių šios naujai sukurtos informacijos apie tvarumą teikimo ir išsamaus patikrinimo sistemos elementų. Nors tikslas supaprastinti įmonėms taikomas informacijos teikimo pareigas yra pagirtinas, o veiksmai, susiję, be kita ko, su elektroniniu informacijos teikimu arba aktyvesniu gairių naudojimu, vertintini palankiai, supaprastinimas negali reikšti plataus masto reguliavimo priemonių panaikinimo, taip iš esmės pakeičiant ankstesnių direktyvų tikslus. Atsisakius pagrindinių teisės aktų elementų, kyla pavojus ne tik dėl to, kad įmonės susidurs su reglamentavimo neapibrėžtumu, o nukentėjusieji negalės tinkamai kreiptis į teismą, bet ir bus sunkiau gauti kokybiškus, palyginamus ir išsamius tvarumo srities duomenis, kurie taip reikalingi ir investuotojams, ir verslo partneriams. Nors apsaugos nuo perteklinių informacijos teikimo reikalavimų, ypač MVĮ atveju, klausimas yra aktualus, šiam tikslui pasiekti reikia rasti paprastesnį ir veiksmingesnį būdą nei pagrindinių esamos informacijos apie tvarumą teikimo ir išsamaus patikrinimo sistemos elementų atsisakymas.

PRIEDAS. GAUTOS INFORMACIJOS DEKLARACIJA
<FootprintIntro>Pagal Darbo tvarkos taisyklių I priedo 8 straipsnį nuomonės referentė pareiškia, kad į savo nuomonę įtraukė su dokumento dalyku susijusią informaciją, kurią, rengdama nuomonę, gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų:</FootprintIntro> [1:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	Finnwatch
The Central Organisation of Finnish Trade Unions SAK
European Sustainable Investment Forum
European Trade Union Confederation ETUC
Akava, The Confederation of Unions for Professional and Managerial Staff in Finland
The Finnish Confederation of Professionals STTK
Finnish Development NGOs Fingo
United Nations Working Group on Business and Human Rights
European Coalition for Corporate Justice
Amnesty International
European Central Bank


Šį sąrašą parengė ir visą atsakomybę už jį prisiima nuomonės referentė.
Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, nuomonės referentė pareiškia, kad ji atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

